สวัสดีค่ะ พอดีจะถามว่าเป็นหนองในอ่ะค่ะอยากรู้ว่ามียาอะไรที่ซื้อตามร้านขายยาได้บ้าง ไม่มีเวลาว่างไปพบแพทย์เลยค่ะ
สวัสดีค่ะ โรคหนองใน มีทั้งชนิดหนองในแท้ และหนองในเทียม เป็นโรคที่เกิดจากการติดต่อทางเพศสัมพันธ์ โดยมีลักษณะดังนี้หนองในแท้ ประมาณ 50% ของผู้หญิงที่ติดเชื้อจะไม่แสดงอาการใดๆ หากมีอาการ ได้แก่ ปัสสาวะขัด ปัสสาวะแล้วรู้สึกเจ็บหรือแสบ มักมีตกขาวผิดปกติร่วมด้วย เป็นตกขาวสีเหลืองหรือสีเขียว มีกลิ่นเหม็น ไม่มีคันช่องคลอด แต่อาจมีปวดท้องน้อยได้ ถ้าเชื้อลามไปถึงปีกมดลูก จะทำให้มีไข้สูง หนาวสั่น ปวดท้องน้อยมากหนองในเทียม ส่วนใหญ่ 75% จะไม่มีอาการ ส่วนน้อยคือมีอาการตกขาวผิดปกติ มีปัสสาวะแสบขัด หากเชื้อลามไปถึงปีกมดลูก อาจมีอาการหรือไม่มีอาการก็ได้ แต่ในกรณีที่มีอาการ จะทำให้มีอาการปวดท้องน้อย ปวดหลัง คลื่นไส้ มีไข้ ปวดท้องน้อยในขณะที่มีเพศสัมพันธ์ หรือมีเลือดออกผิดปกติในระหว่างรอบเดือนดังนั้น หากยังไม่ได้รับการวินิจฉัยจากแพทย์ว่าใช่โรคหนองในหรือไม่ และเป็นชนิดใด ก็ไม่ควรซื้อยามาทานเอง นอกจากนี้หากเป็นโรคหนองในแท้ การรักษาที่ถูกต้องคือการฉีดยาปฏิชีวนะ การทานยานั้นอาจทำให้เชื้อโรคไม่หาย และก่อให้เกิดปีกมดลูกอักเสบตามมาได้ และอาจส่งผลต่อการเกิดภาวะมีบุตรยากในอนาคตค่ะ